REFERAT – GIMNASTICĂ/ EXERCIȚII CU PARTENER
PROF. BUTUCARU LAVINIA-OANA

LICEUL TEHNOLOGIC,,PETRU PONI”- ONEȘTI

Aceste exerciţii ocupă în cadrul grupelor de mijloace ale gimnasticii de bază o poziţie importantă, deoarece au un caracter educativ – formativ, orientat spre: colaborare, ajutor reciproc, întrecere directă. 
În funcţie de scopul urmărit, rolul partenerului poate fi:

· ajutor direct;

· punct de sprijin;

· element de îngreuiere.

Exerciţiile cu partener pot fi executate de pe loc şi din deplasare, simultan (cu aceiaşi sarcină a partenerilor) sau alternativ (partenerii avînd sarcini diferite).

Cerinţe metodice privind utilizarea exerciţiilor cu partener

· Exerciţiile pe perechi se vor preda după însuşirea exerciţiilor libere.

· Descrierea exerciţiilor trebuie să cuprindă:

· relaţia dintre parteneri, poziţia iniţială a fiecărui executant, prizele;

· denumirea mişcării,

· segmentul care execută mişcarea;

· direcţia şi poziţia finală.

Exerciţiile cu partener pot fi sau nu structurate pe timpi, unde este cazul se vor preciza timpii exerciţiului (2, 4 sau 8 timpi); partenerii vor fi diferenţiaţi pe litere sau cifre, în „A”şi „B” sau nr.1 şi nr. 2. 

· Exerciţiile să fie selecţionate şi adaptate în funcţie de particularităţile de vârstă, sex şi nivel de pregătire al executanţilor.

· În alcătuirea perechilor partenerii vor fi grupaţi în funcţie de talie, greutate, pregătire motrică. În cazuri în care perechile sunt nepotrivite se schimbă partenerii.

· Partenerul rămas fără pereche va fi obligatoriu angrenat în lucru sub forme diferite: execută acţiunea motrică individual, lucrează cu profesorul în demonstrarea exerciţiilor etc.  

· Comenzile privind sarcinile celor doi parteneri trebuie să fie clare şi precise.

· Exerciţiile să fie executate de ambii parteneri, aceştia schimbând locurile şi rolurile.

· Să se stimuleze spiritul de colaborare, ajutorul reciproc, corectarea greşelilor, spiritul de întrecere. 

Exerciţiile cu partener se regăsesc şi în cadrul exerciţiilor aplicative (variante de mers, alergare, sărituri, roaba, în cârcă, pe umeri, pe braţe etc).
Complex de exerciţii cu partener

(de dezvoltare fizică generală)

Exerciţiul nr. 1

P.I.: partenerii faţă în faţă în stând depărtat, trunchiul aplecat, braţele sus, palmele pe umerii partenerului:

T1 - T2 - îndoirea trunchiului înainte cu arcuire;
T3 - T4 – răsucirea trunchiului spre stînga cu arcuire;
T5 - T8 - idem T1-T4 în partea opusă.
Exerciţiul nr. 2

P.I.: partenerii faţă în faţă în stând depărtat, trunchiul aplecat, braţele sus, palmele pe umerii partenerului:

T1 - T2 - îndoirea trunchiului înainte cu arcuire;
T3 - T4 – fandare laterală cu piciorul stâng cu îndoirea trunchiului înainte cu arcuire;
T5 - T8 - idem T1-T4 în partea opusă.
Exerciţiul nr. 3

P.I.: partenerii faţă în faţă în stând depărtat, braţele înainte, palmă în palmă: îndoirea şi întinderea succesivă a unui braţ cu opunerea rezistenţei.

Exerciţiul nr. 4

P.I.: partenerii spate în spate în stând, braţele oblic înapoi jos, de mâini apucat:

T1 – T2 - fandare înainte cu piciorul stâng simultan cu ridicarea braţelor oblic înapoi sus;

T3 - T4 – revenire în P.I.;

T5 – T8 - idem T1-T4 cu celălalt picior.

Exerciţiul nr. 5

P.I.: partenerii faţă în faţă, partenerul A – stînd depărtat, partenerul B – stînd depărtat cu trunchiul aplecat şi braţele sus, mîinile apucă partenerul A la nivelul taliei: partenerul A, cu palmele pe umerii partenerului B realizează presiune la nivelul centurii scapulo-humerale a partenerului B.

Exerciţiul nr. 6

P.I.: partenerul „ A” - culcat, mâinile la ceafă, partenerul „ B”- ghemuit, ţine gleznele lui „ A”: T1 - ridicarea trunchiului în aşezat( partenerul A);

T2 -  revenire  în P.I.

Exerciţiul nr. 7

P.I.: partenerii faţă în faţă, în culcat facial,braţele lateral sus, de mâini apucat:

T1 - T2 - extensia trunchiului partenerilor;

T3 - T4 – revenire în P.I.
Exerciţiul nr. 8

P.I.: partenerul A - culcat facial, braţele sus; partenerul B – stînd depărtat călare la nivelul taliei partenerului A: partenerul B apucă prin interior braţele partenerului A la nivelul articulaţiei cotului şi cu uşoară deplasare spre înapoi realizează extensia trunchiului acestuia.

Exerciţiul nr. 9

P.I.: partenerii faţă în faţă, în aşezat depărtat, talpă în palmă, braţele înainte, de mîini apucat:

T1 – T2 - îndoirea trunchiului partenerului A simultan cu coborîrea în culcat dorsal a partenerului B;

T3 - T4 – acelaşi cu schimbarea rolului partenerului.
Exerciţiul nr. 10

P.I.: partenerii faţa în faţă, ghemuit, braţe îndoite, mîinile la piept, palmele înainte: partenerii realizează sărituri susccesive cu lovirea palmelor partenerului şi dezechilibrarea acestuia.

